**Szakdolgozat/Diplomaterv pályázat**

A Silicon Laboratories Hungary Kft. és a Pro Progressio alapítvány szakdolgozat/diplomaterv pályázatot hirdet az alább megjelölt villamosmérnöki témakörök és az azon dolgozó tehetséges mérnökhallgatók ösztöndíjjal történő támogatására:

* Analóg és digitális áramkör tervezése
* Nagyfrekvenciás áramkörök tervezése
* Nagyfrekvenciás eszközök és berendezések méréstechnikája
* Beágyazott rendszerek tervezése (rádiós összeköttetést használók előnyben)

**Díjak**

 **Első díj: Br. 150.000 Ft**

 **Második díj: Br. 125.000 Ft**

 **Harmadik díj: Br. 100.000 Ft**

Ezen felül **minden díjazott tanszéke kap 300.000 Ft** szabadon felhasználható támogatást (konzulensnek, eszközökre, stb.)

Jelentkezés

A pályázaton részt vehetnek mindazon hallgatók, akik a 2018 tavaszi vagy 2018 őszi szemeszter során sikeresen megvédik szakdolgozatukat/diplomatervüket és MsC vagy BsC végzettséget szereznek, valamint teljesítik az alábbi kritériumokat:

* Jeles szakdolgozat/diplomaterv
* Jó vagy Jeles összesített tanulmányi eredmény
* A szakdolgozatot/diplomatervet a vizsgabizottság a pályázatra érdemesnek találja.

A pályázathoz csatolandó:

* Másolat a szakdolgozatról/diplomatervről és annak bírálatáról
* Az államvizsga bizottság ajánlása (a mellékelt formanyomtatványon)

A pályázatokat a Silicon Laboratories Hungary Kft-hez kell lehetőleg elektronikus, vagy postai úton eljuttatni Dr. Marozsák Tamás részére. Email: tamas.marozsak@silabs.com

Határidő

A pályázatok beadási határideje 2018. március 15., illetve 2018. július 15.

Az eredmények kihirdetése az alapítvány honlapján történik a beadási határidőt követő 30 napon belül.

A díjak átadására a Silicon Laboratories Hungary Kft. telephelyén (Graphisoft Park) kerül sor.

Értékelési szempontok

A díjak odaítéléséről az alapítvány kuratóriuma dönt a Silicon Laboratories Hungary Kft bíráló bizottsága javaslata alapján. A díjak odaítélése az alábbi szempontok szerint történik:

* Szakmai kompetencia, a tanult ismeretek biztos használata.
* Megvalósított saját mérnöki alkotás bemutatása
* Saját munka súlya a dolgozatban, egyéni hozzájárulás.
* Témaválasztás. Időszerű, nehezebb témák választása előnyt jelent.
* Dolgozat kivitele.
* Angol nyelven írt diploma előnyt jelent.

 Kovács Krisztián Pakucs János

 Igazgató elnök

 Silicion Laboratories Hungary Kft Alapítvány

**Pályázati lap**

A Silicon Laboratories Hungary Kft. & Pro Progressio Alapítvány szakdolgozat/diplomaterv pályázatára.

A pályázó tölti ki:

Pályázó neve:

Szakdolgozat/Diplomaterv címe:

Intézmény neve:

Kiíró tanszék neve:

Konzulens neve és email címe:

Levelezési cím:

Telefon: email:

A záróvizsga bizottság tölti ki:

Diplomaterv minősítése:

Szerzett végzettség (MsC, BsC):

A záróvizsga bizottság elnöke:

A diplomatervet/szakdolgozatot a diplomaterv pályázaton való részvételre javasoljuk.

 A ZVB elnöke

A kitöltött és aláírt űrlapot, valamint a másolatot a diplomatervről és annak bírálatáról (minden elektronikus formában is küldhető a tamas.marozsak@silabs.com címre) kérjük legkésőbb a diplomavédési időszakot követő 2 héten belül elküldeni az alábbi címre:



Silicon Laboratories Hungary Kft,

1031 Budapest,

Záhony utca 7.

telefon: +36 1 4534250